OpenLLM-France/wikimedia huggingface dataset:
# Les Anges de Satan

Les Anges de Satan (ملائكة الشيطان) és una pel·lícula del Marroc dirigida per Ahmed Boulane, lliurement inspirada en una notícia que va sacsejar l'opinió pública del Marroc per diversos mesos: l'anomenat afer dels rockers satanistes de Casablanca.

## Argument

Casablanca, 2003. Un grup de joves seguidors del Heavy Metal passen el seu temps entre la música heavy metal, les drogues i el coqueteig. Un dia, són detinguts per la policia. Motiu: Satanisme i soscavar la fe musulmana.
Comença un malson per a ells i un judici kafkià, on les proves inclouen, entre altres coses, una samarreta de "Kiss My Ass", CD d'àudio de Heavy Metal i una calavera de plàstic.

## Repartiment

* Mansour Badri : Hakim
* Younes Megri : el pare de Momo
* Driss Roukhe : Kader
* Amal Ayouch : Advocat
* Rafik Boubker : Said
* Amal Chabli : Meriam
* Salah Dizane : Oficial de police
* Ahmed El Maânouni : Le Wali
* الهاشمي بنعمرو El Hachmi BenAmar : Advocat
* Habib Hamdane : Advocat islamista
* Youssef Britel : Hicham
* Youssef Chakiri, Mohamed Nimi, Mohamed Amine Abdelmoumni i Sifeddine Sabra : els joves músics

## Distincions

* Premi del jurat 2007, menció especial 2008, Festival de Cinema d'Avanca, Portugal
* Premi a la Millor Música Festival National du Film Tànger 2007.

## Al voltant de la pel·lícula

El rodatge de la pel·lícula va estar ple de trampes:
* Al Marroc l'equip va ser autoritzat a filmar durant 2 dies a la presó d'Oukacha. El segon dia de rodatge, l'autorització es va cancel·lar i l'equip va haver de rodar les escenes que faltaven a la universitat de Moulay Slimane.
* La producció mai va rebre autorització per filmar en un tribunal o en cap "temple de justícia" (sic), encara que aquesta mateixa autorització s'havia concedit a diverses pel·lícules, inclosa Syriana de Stephen Gaghan i Kundun de Martin Scorsese. Les escenes de la Cort van ser filmades en una església.

### Cas legal

Les Anges de Satan està inspirat en una notícia real que va sacsejar l'opinió pública marroquina el 2003. 14 músics de rock dur van ser acusats de "Satanisme", "actes susceptibles de sacsejar la fe dels musulmans", "menyspreu de la religió musulmana", "possessió d'objectes contraris a la bona moral" i homosexualitat, durant un judici absurd on la societat conservadora marroquina després d'Hassan II va condemnar els gustos musicals dels joves, mentre que anteriorment, a l'altura dels anys de plom, la gent era condemnada per les seves idees polítiques.

## Notes i referències

* ↑ ««Les anges de Satan» : Quatre musiciens fascinés par le cinéma». Aujourd'hui le Maroc, 30-10-2007..
* ↑ «harmattantv.com/videos/film-(v…»..
* ↑ «Prémios - Awards 2008»..
* ↑ Ahmed Boulane tourne son film : « Les anges de satan » : L'inquisition… déjà par ABDELHAK NAJIB Publié dans La Gazette du Maroc le 03 - 07 - 2006 https://www.maghress.com/fr/lagazette/10574

## Enllaços externs

* (francès) Web oficial del film Arxivat 2007-03-09 a Wayback Machine.
* (francès) Blog oficial du film
# Cistícola de Madagascar

La cistícola de Madagascar (Cisticola cherina) és una espècie d'ocell passeriforme de la família Cisticolidae pròpia de Madagascar i Seychelles. Forma una superespècie amb el trist i la cistícola de Socotra.

## Descripció

És un ocell petit, d'uns 11 cm de llarg i un pes entre 8 i 11 g. El plomatge en general és bru, el de les parts superiors amb vetejat fosc, amb la gola blanca i la resta de les parts inferiors són clares, grisenques o camusses. Hi ha variacions individuals de color, uns són més grisencs i altres més bruns.

## Hàbitat i distribució

Ocupa una gran varietat d'hàbitats oberts, com les sabanes, els herbassars, aiguamolls, zones de matoll, els límits del bosc i les seves clarianes. També es troba en zones modificades per l'home com a pastures i terres de conreu.
És una espècie sedentària que es troba a la totalitat de Madagascar i també a les illes d'Astove i Cosmoledo, de les Seychelles. Se sospita que la població de les Seychelles és fruit d'una colonització recent, encara que hi ha alguns registres antics de l'espècie allà.

## Referències

* ↑ «Cistícola de Madagascar». Cercaterm. TERMCAT, Centre de Terminologia. Rev. 08/12/2022(català)
* ↑ Skerrett A, Bullock I & Disley T (2001) Birds of Seychelles. Helm Field Guides ISBN 0-7136-3973-3
# Prínia d'Annam

La prínia d'Annam (Prinia rocki) és una espècie d'ocell passeriforme del gènere prinia que pertany a la família Cisticolidae.
Aquesta i la prínia de Myanmar (P. cooki) anteriorment estaven agrupades amb la prínia bruna (P. polychroa) com a prínia marró.

## Distribució

Es troba a l'altiplà de Đà Lạt de les muntanyes Annamites en una petita part del sud del Vietnam i l'est de Cambodja.
És monotípic i no té subespècies conegudes. Es va separar de P. rocki i P. polychroa després d'un estudi filogenètic publicat el 2019.

## Referències

* 1 2 Alström, Per; Rasmussen, Pamela C.; Sangster, George; Dalvi, Shashank; Round, Philip D. «Multiple species within the Striated Prinia Prinia crinigera– Brown Prinia P. polychroa complex revealed through an integrative taxonomic approach» (en anglès). Ibis, 162, 3, 7-2020, pàg. 936–967. DOI: 10.1111/ibi.12759. ISSN: 0019-1019.
* 1 2 Madge, Steve «Brown Prinia (Prinia polychroa), version 1.1» (en anglès). Birds of the World, 2021. DOI: 10.2173/bow.bropri1.01.1.
* ↑ «Grassbirds, Donacobius, tetrakas, cisticolas, allies – IOC World Bird List» (en anglès americà). [Consulta: 24 desembre 2022].
# Prínia pàl·lida

La prínia pàl·lida (Prinia somalica) és una espècie d'ocell passeriforme del gènere prinia que pertany a la família Cisticolidae pròpia de la Banya d'Àfrica.

## Distribució i hàbitat

Es troba a Etiòpia, Kenya, Somàlia i el sud-est del Sudan del Sud.
L'hàbitat natural són la sabana seca i les zones de matoll sec.

## Subespècies

Es reconeixen dues subespècies:
* Prinia somalica erlangeri localitzada des del sud-est del Sudan fins a Etiòpia, Uganda, Kenya i Somàlia;
* Prinia somalica somalica localitzada a l'extrem nord de Somàlia.

## Referències

* ↑ «Prínia pàl·lida». Cercaterm. TERMCAT, Centre de Terminologia. Rev. 28/12/2022(català)
* ↑ Clements, J. F.; Schulenberg, T. S.; Iliff, B.L. Sullivan i C. L. Wood, M. J. «The Clements checklist of birds of the world: Version 6.6» (XLS) (en anglès). Cornell University, 04-12-2011. Arxivat de l'original el 2011-12-04. [Consulta: 28 desembre 2022].
# Prínia del Karoo

La prínia del Karoo (Prinia maculosa) és una espècie d'ocell passeriforme del gènere prinia que pertany a la família Cisticolidae pròpia de l'Àfrica austral. Anteriorment es considerava coespecífica de la prínia del Drakensberg però actualment es consideren espècies separades.

## Descripció

Es caracteritza per tenir les parts inferiors clapejades.
La prínia del Karoo mesura entre 13–15 cm de longitud total. Té una cua llarga i ales curtes i arrodonides, potes robustes i un bec curt, recte i negre. Les parts superiors són brunes. Presenta llistes supraciliars blanquinoses, igual que la gola i part inferior de la cara, però aquestes amb estriat fosc. La resta de les parts inferiors són de color blanquinós groguenc o grogues, amb un dens clapejat negre característic. La llarga cua té motes negre prop del final i generalment manté la cua alçada. Les potes són de color rosat terròs i els ulls són marrons. Tots dos sexes tenen un aspecte idèntic encara que els joves són més groguencs que els adults a les parts inferiors i tenen un clapejat menys dens.
La prinia del Karoo només pot ser confosa amb el seu parent la prínia del Drakensberg però les parts inferiors són menys grogues i tenen un clapejat més dens que les d'aquesta última espècie.

## Distribució i hàbitat

És un ocell sedentari que habita a Sud-àfrica, Lesotho i l'extrem sud de Namíbia. Habita els matolls del karoo, el fynbos i els barrancs arbrats de les muntanyes dels semideserts.
És una espècie comuna a una àrea de distribució extensa, d'uns 670.000 km².

## Comportament

Es veu generalment en parelles o en petits grups, normalment a les parts baixes de matolls, però de vegades es posa a la part superior d'un arbust. S'alimenta activament d'insectes petits, amb la cua inclinada i sovint balancejada de costat a costat.
Crien d'agost a setembre. Construeix un niu ovalat amb fines parets d'herba i una entrada lateral. Està ben amagat a l'interior d'un matoll frondós.

## Enllaços externs

* SASOL e-guide
* Fitxa de l'espècie a The Atlas of Southern African Birds(PDF)

## Referències

* ↑ «Prínia del Karoo». Cercaterm. TERMCAT, Centre de Terminologia. Rev. 28/12/2022(català)
* ↑ Sinclair, Ian. Sasol birds of Southern Africa : the region's most comprehensively illustrated guide. 3rd ed., fully rev. and updated. Cape Town: Struik, 2002. ISBN 1-86872-721-1.
# Casa rectoral de Castell d'Aro

La Casa rectoral de Castell d'Aro és una obra amb elements renaixentistes de Castell d'Aro, Platja d'Aro i s'Agaró (Baix Empordà) inclosa a l'Inventari del Patrimoni Arquitectònic de Catalunya.

## Descripció

Casa rectoral amb distribució clàssica de masia. Destaca una llinda a la porta d'entrada amb escut en relleu i una finestra renaixentista amb una petxina a la llinda. I una motllura que acaba amb dues testes de persones amena de mènsules.
Un altre nostre esculpit es troba integrat en un dels carreus cantoners.

## Referències

* 1 2 Text importat de: «Casa rectoral de Castell d'Aro». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural. Llicència CC-0 [Importat: 14 gener 2019] (Vegeu l'avís legal per a reutilitzacions).
# Tyrrhenus Mons

Tyrrhenus Mons, abans Tyrhenna Mons, és una estructura geològica del tipus mons a la superfície de Mart, situada amb el sistema de coordenades planetocèntriques a -19.52 ° de latitud N i 108.29 ° de longitud E. Fa 269.77 km de diàmetre. El nom va ser fet oficial per la UAI el 19 de setembre de 2007 i pren el nom d'una característica d'albedo.

## Referències

* ↑ "Tyrrhenus Mons". Gazetteer of Planetary Nomenclature. USGS Astrogeology Research Program. (anglès)
* ↑ Antoniadi, E.M.. Librairie Scientifique, Hermann et Cie.. Map of albedo features of Mars, (plates 2-5), in La Planéte Mars, 1930.
# Cabana (Vilalba dels Arcs)

La Cabana és una edificació de Vilalba dels Arcs (Terra Alta) inclosa a l'Inventari del Patrimoni Arquitectònic de Catalunya.

## Descripció

Es tracta de dues construccions fetes de maçoneria amb reforços de carreus al angles i obertures que presenten llindes bé de fusta o pedra. Un d'ells té la planta rectangular i de dos nivells, el superior més reduït; el forjat és de bigues de fusta sobre les quals es col·loca canyís i morter de guix. La coberta és de teula àrab sobre un sistema com el forjat, d'una sola vessant. L'altre té coberta de volta de canó. Tenen poques obertures i molt reduïdes. S'utilitzen per guardar eines, la collita, etc.

## Referències

* ↑ «Cabana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].
# Contratemps (pel·lícula)

Contratemps (títol original en castellà: Contratiempo) és una pel·lícula espanyola de suspens estrenada el 2016 i amb participació de TV3, Televisió de Catalunya. És el segon llargmetratge del director Oriol Paulo, després d'El cos. És protagonitzada per Mario Casas al costat de Bárbara Lennie, José Coronado i Ana Wagener. Va tenir una resposta crítica tèbia i va acabar amb una modesta taquilla nacional, però més tard va trobar la seva popularitat al mercat internacional de la Xina on va superar els 25 milions de dòlars en guanys de taquilla. La pel·lícula va ser un èxit comercial, ja que va recaptar 31 milions de dòlars a tot el món amb un pressupost de 4 milions d'euros. Ha estat doblada al català.

## Repartiment

* Mario Casas - Adrián Doria
* Bárbara Lennie - Laura Vidal
* Iñigo Gastesi - Daniel Garrido Ávila
* Francesc Orella - Félix Leiva
* Blanca Martínez - Virginia Goodman
* José Coronado - Tomás Garrido
* Ana Wagener - Elvira Garrido
* Manel Dueso - Inspector Milán
* San Yélamos - Sonia
* David Selvas - Bruno
* Ruth Llopis - Eva
* Paco Tous - Conductor

## Rodatge

La pel·lícula es va rodar en 2015, a Terrassa, i a diverses localitzacions de Barcelona i Biscaia i va concloure al desembre a la Vall de Núria.

## Recepció
### Crítica

Les crítiques es van dividir en el moment de l'estrena: Filmaffinity inventaria 5 crítiques positives, 5 negatives i 5 neutres. Alguns crítics critiquen les inversemblances i els excessius girs argumentals, mentre que uns altres veuen en el mestratge del guió la seva principal qualitat, servida per l'elegància i l'ambient asfixiant de la direcció.

### Comercial

Amb mig milió d'espectadors (555.476 espectadors), la cinta es va convertir en una de les més reeixides del primer semestre del cinema espanyol, situant-se en el Top 5 de les més vistes, va recaptar 3,9 milions de dòlars a Espanya. El 67% de nou ressenyes són positives en el agregador de ressenyes Rotten Tomatoes, i la qualificació mitjana és 6.56/10..

## Referències

* ↑ «The Invisible Guest (2016)». Box Office Mojo. [Consulta: 25 maig 2023].
* ↑ «Contratemps». TV3. [Consulta: 14 març 2020].
* ↑ Fernández, Inma «Un cadáver en la cama de Mario Casas». , 16-11-2015 [Consulta: 3 enero 2017].
* ↑ «Contratiempo (2016)» (en castellà). [Consulta: 10 març 2021].
* ↑ «Taquilla España: 2017» (en español). Premios Óscar Latinos. [Consulta: 13 agost 2017].
* ↑ , <https://www.rottentomatoes.com/m/the_invisible_guest>
# Spy Kids 4: Tot el temps del món

Spy Kids 4: Tot el temps del món (originalment en anglès, Spy Kids: All the Time in the World) és una pel·lícula de comèdia d'acció d'espies estatunidenca de 2011 escrita i dirigida per Robert Rodriguez. És la quarta i última entrega de la sèrie de pel·lícules Spy Kids, i és una seqüela independent de Spy Kids 3-D: Game Over del 2003. La pel·lícula és protagonitzada per Rowan Blanchard, Mason Cook, Jessica Alba, Joel McHale, Alexa Vega, Daryl Sabara, Ricky Gervais i Jeremy Piven. És la primera pel·lícula de la sèrie sense la participació d'Antonio Banderas i Carla Gugino i que no va ser distribuïda per Miramax Films. S'ha doblat al valencià per a À Punt.
La pel·lícula es va estrenar el 31 de juliol de 2011 a Los Angeles i després es va estrenar als Estats Units el 19 d'agost de 2011. És l'única pel·lícula de la sèrie que utilitza un sistema que permet que la gent pugui olorar olors i aromes de la pel·lícula mitjançant targetes de rascar i olorar.

## Repartiment

* Rowan Blanchard com a Rebecca Wilson
* Mason Cook com a Cecil Wilson
* Jessica Alba com a Marissa Wilson (de soltera Cortez)
* Joel McHale com a Wilbur Wilson, el marit del reporter de caça d'espies de Marissa.
* Alexa Vega com a Carmen Cortez
* Daryl Sabara com a Juni Cortez
* Ricky Gervais com la veu original de l'Argonauta
* Jeremy Piven com a Dane "Danger" D'Amo/Timekeeper, també interpreta Tick-Tock

## Referències

* ↑ Lussier, Germain. «'Spy Kids 4: All the Time in the World' Now Shooting; Jeremy Piven Playing The Villain». SlashFilm, 27-10-2010. Arxivat de l'original el October 30, 2010. [Consulta: 28 octubre 2010].
* ↑ «Spy Kids 4: Tot el temps del món». À Punt, 06-01-2023. [Consulta: 16 gener 2023].
* ↑ «'Spy Kids 4' Hitting Theaters with an All-New Form of Smell-O-Vision». FirstShowing.net, 24-06-2011. [Consulta: 10 agost 2011].
# Biologia evolutiva desenvolupada

La biologia evolutiva desenvolupada o del desenvolupament (informalment, evo-devo) és un espai d'investigació biològica que compara els processos de desenvolupament de diferents organismes per inferir com van evolucionar els processos de desenvolupament.
El camp va ampliar al principi del segle XIX, on l'embriologia afrontava un misteri: els zoòlegs no sabien com es menejava el desenvolupament embrionari en l'àmbit molecular. Charles Darwin va explicar que, tenir fetus pareguts implicava ascendència comuna, però es va fer pocs desenvolupaments fins a la dècada de 1970. D’aquesta manera, la tecnologia de l'ADN recombinant per fi va unir l'embriologia amb la genètica molecular. Un descobriment primerenc clau va ser els gens homeòtics que regulen el desenvolupament en una àmplia gamma d'eucariotes.
El camp es constitueix de diversos aspectes evolutius bàsics. Una és l'homologia profunda, el descobriment d'òrgans diferents com els ulls dels insectes, els vertebrats i els mol·luscs cefalòpodes, que del llarg de molt de temps es pensava que havien alterat per separat, estan dominats per gens similars com el pax-6, del kit d'eines del gen evo-devo. Aquests gens són molt vells, estan molt conservats entre els fils; generenant els arquetips en el temps i l'espai que donen forma al fetus i, finalment, formen el pla corporal de l'organisme. Una altra és que les classes no difereixen gaire en l'estructura dels seus gens, com els que metoditzen enzims; el que sí no és el mateix és la manera com l'expressió gènica està regulada pels gens del kit d'eines. Aquests gens es reciclen, sense cap canvi, moltes vegades en diferents parts del fetus i en diferents fases de desenvolupament, formant una cascada complexa de control, activant i desactivant altres gens reguladors i gens estructurals en un patró precís. Aquesta reutilització pleiotròpica múltiple explica per què aquests gens estan altament conservats, ja que qualsevol canvi tindria moltes conseqüències adverses a les quals s'oposaria la selecció natural.
Les alteracions en el conjunt d'eines produeixen noves qualitats morfològiques i, finalment, noves espècies, ja sigui quan els gens es manifesten en un patró nou o quan els gens de l'agrupament d'eines contreuen funcions conjuntes. Una altra suposició és la teoria neolamarckiana que els canvis epigenètics és consoliden posteriorment a escala genètica, cosa que pot haver estat crucial als inicis de la història de la vida pluricel·lular. <nowiki>
# Chitartala

Chitartala és un riu del districte de Cuttack a Orissa.
És una branca del riu Mahanadi del que se separa a 15 km del lloc on se separa del Birupa. després d'uns kilòmetres es divideix en el Chitartala i el Nun, que després es tornen a reunir uns 30 km més avall i el riu unit agafa el nom de Nun i desaigua a l'estuari del Mahanadi a pocs kilòmetres de la costa i, per tant, a la badia de Bengala. El canal de Kendrapara corre per la riba nord del riu entre el punt en què el Chitratala es divideix i fins a Marsaghai.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Comtat de la Vall de Canet

El Comtat de la Vall de Canet és un títol nobiliari espanyol creat el 30 d'abril de 1910 pel rei Alfons XIII a favor de Ramon de Montaner i Vila.

## Comtes de la Vall de Canet

| | Titular | Període |
| Creació per Alfons XIII d'Espanya |||
| I | Ramon de Montaner i Vila | 1910-1921 |
| II | Júlia de Montaner i Malató | 1922-1964 |
| III | Ramon de Capmany i Udaeta | 1966-2015 |
| III | Ramon Capmany Aubiña | 2015- actualitat |

## Història

* Ramon de Montaner i Vila, I comte de la Vall de Canet. Empresari propietari de l'editorial Montaner i Simón i del castell de Santa Florentina, on va organitzar un sopar de gala per a Alfons XIII i poc després el rei va crear el títol nobiliari.
* Estava casat amb Florentina Malató i Surinyach. El va succeir el 1922 la seva filla:
* Júlia de Montaner i Malató, II comtessa de la Vall de Canet.
* Es va casar amb Ricard de Capmany i Roura, que va exercir de comte consort. No li va succeir el seu fill únic, Ramon de Capmany i de Montaner, casat amb Maria Victòria d'Udaeta i París, sinó que el títol va passar directament al fill de tots dos i, per tant, net de la II comtessa:
* Ramon de Capmany i Udaeta, III comte del Valle de Canet, des de 1966 fins al 2015.
* Ramon Capmany Aubiña, IV comte del Valle de Canet, des de 2015.

## Referències

* ↑ «Compact Gen». Arxivat de l'original el 2018-04-10. [Consulta: 4 agost 2015].
# Consell de Ministres del Regne dels Països Baixos

El Consell de Ministres del Regne (en neerlandès: Ministerraad van het Koninkrijk o Rijksministerraad) és el consell executiu del Regne dels Països Baixos, que és un Estat compost per quatre països: Aruba, Curaçao, els Països Baixos, i Sint Maarten. El Consell de Ministres del Regne consisteix en el Consell de Ministres dels Països Baixos complimentat per un Ministre Plenipotenciari d'Aruba, un Ministre Plenipotenciari de Curaçao i Ministre Plenipotenciari de Sint Maarten. El Primer Ministre dels Països Baixos presideix el Consell. Juntament amb la Reina, el Consell forma part del Govern del Regne, també conegut com la Corona.
Una diferència significativa entre els ministres neerlandesos i els ministres plenipotenciaris és que mentre uns rendeixen comptes davant del Parlament neerlandès els plenipotenciaris ho fan davant dels seus respectius governs nacionals. Per tant, els ministres plenipotenciaris normalment no se'ls requereix en convocatòries de gabinets de crisi.
Encara que el Regne dels Països Baixos es distingeix legalment dels Països Baixos i, per tant, el Consell de Ministres del Regne és un òrgan diferent del Consell de Ministres dels Països Baixos sovint es percep com el mateix cos, des del moment en què els Països Baixos és, de lluny, el país més poderós dels quatre en assumptes federals.
Les lleis aplicables a tot el Regne es coneixen com a actes reials. Un exemple d'aquesta legislació la trobem en l'Acta reial sobre la ciutadania neerlandesa (en neerlandès: Rijkswet op het Nederlanderschap).

## Referències

* ↑ «Aruba and the Netherlands Antilles: Political relations within the Kingdom of the Netherlands» (en anglès). Ministerie van Binnenlandse Zaken en Koninkrijksrelaties. Arxivat de l'original el 2008-02-17. [Consulta: 28 octubre 2007].